﻿ În cinstea poetului 
În memoria poetului Adrian Păunescu ( 20 iulie 1943 - 5 noiembrie 2010 ) 
  
În cinstea poetului  decedat, 
A fost angajată  
o femeie dată afară  
din combinat. 
  
S-au adunat notabilităţile administrative, 
Patronale, literare, politice, etc…şi s-a căutat 
Cu foarte multă luare aminte, 
un om la jumătatea vieţii, 
în putere, 
care să aducă pe lume măcar atâta lumina 
câta i-a rămas poetului de spus 
după condamnarea lui la tăcere. 
  
Au fost atât de mulţi candidaţi 
Încât înţelepţilor le-a fost greu 
Să lase în stradă 
Tineri, 
Mame şi taţi. 
  
Au tot cântărit 
Ce viaţă se apropie mai mult 
De versurile Repetabilei poveri, sau Rugii pentru părinţi. 
Şi au găsit o mamă fără serviciu 
Cu o fată 
 Orfană de tată. 
  
Ea trăia pe lume 
Din  post, legume cultivate la ţară,şi rugăciune. 
Şi credea. 
Credea în Dumnezeu, în Biserică, şi în sfinţi. 
Credea  cu ochii închişi, şi cu ei deschişi. 
Credea în oameni buni şi cuminţi. 
Credea în victoria celor învinşi. 
  
Lumea îi întindea pâine. 
Ea o ducea la schituri şi mănăstiri. 
Şi se hrănea cu posturi şi amintiri. 
  
Lumea îi intindea milă. 
Ea o dădea mai departe 
Celor care erau în stare s-o poarte. 
  
Lumea îi întindea compasiune. 
Ea o ducea la mormintele sfinţilor, 
Să se bucure de minune. 
  
Nu ştiu de ce tocmai acea femeie 
A fost angajată fără tăgadă 
În memoria poetului 
Care a scris ca surzii s-audă 
Orbii să vadă, 
Şi porcii 
Să creadă… 

 Cu deosebit respect, 

